Diari Oficial de la Generalitat Valenciana


Sumari del DOGV 8338, del 13-07-2018 (2018/6574)

RESOLUCIÓ de 20 de juny de 2018, de la Direcció General d'Agricultura, Ramaderia i Pesca, per la qual s'autoritza la modificació d'un establiment d'aqüicultura marina (establiment d'aqüicultura marina amb número de registre 30) en terrenys de domini públic maritimoterrestre davant del terme municipal de Guardamar del Segura (Alacant) sense augment de producció.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8338

Data del DOGV
:   13-07-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/6574


Data del document
:   20-06-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Guardamar del Segura

RESOLUCIÓ de 20 de juny de 2018, de la Direcció General d'Agricultura, Ramaderia i Pesca, per la qual s'autoritza la modificació d'un establiment d'aqüicultura marina (establiment d'aqüicultura marina amb número de registre 30) en terrenys de domini públic maritimoterrestre davant del terme municipal de Guardamar del Segura (Alacant) sense augment de producció. [2018/6574]  
Vista la Resolució de 28 de març de 2003, de la Direcció General de Pesca i Comercialització Agrària per la qual s'autoritza a Alevines de Guardamar, SL, la instal·lació d'un establiment de granja marina en el terme municipal de Guardamar del Segura (Alacant).  
Vista la Resolució de 9 de maig de 2007, de la Direcció General de Pesca i Alimentació, per la qual s'autoritza el canvi de titularitat de l'establiment d'aqüicultura amb número de registre 30 a favor de Granja Marina Bahía de Santa Pola, SLU.  
Vista la Resolució de 8 d'abril de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la modificació de les instal·lacions de l'establiment d'aqüicultura marina amb número de registre 30, granja marina en terrenys de domini públic maritimoterrestre davant del terme municipal de Guardamar del Segura (Alacant).  
Vista la Resolució de 2 de setembre de 2013, de la Direcció General d'Empreses Agroalimentàries i Pesca, per la qual s'autoritza el desplaçament, modificació i ampliació de l'establiment d'aqüicultura marina amb número de registre 30.  
Vist l'expedient instruït a instàncies de Ana María Jorquera Sánchez, en nom i representació de Granja Marina Bahía de Santa Pola, SLU, sobre sol·licitud d'autorització per a modificació de l'establiment d'aqüicultura Gramabasa 2 (establiment número 30 del registre d'establiments d'aqüicultura) emplaçat en terrenys de domini públic maritimoterrestre davant del terme municipal de Guardamar del Segura (Alacant) sense augment de producció, consistent en la instal·lació de 6 noves gàbies de les mateixes característiques que les existents, afegint 2 gàbies per flotilla.  
Vist l'informe de la subdirectora general d'Avaluació Ambiental que conclou que es manté la vigència de la declaració d'impacte ambiental d'1 de març de 2012 i de la totalitat dels seus condicionants.  
Considerant que aquesta modificació no substancial no suposa un increment de la capacitat de producció ni de l'espai de domini públic atorgat segons resolució d'ampliació de 18 d'abril de 2013, de la Direcció General de Sostenibilitat de la Costa i el Mar del Ministeri d'Agricultura, Alimentació i Medi Ambient i tenint en compte que la dita resolució indica que queden autoritzades les modificacions no substancials i que fa falta com a únic requisit que es remeta el projecte de les obres amb un mínim d'antelació d'un mes a la DG De Sostenibilitat de la Costa i el Mar i vist que s'ha complit aquest requisit.  
Vista la proposta de la directora territorial de la Conselleria d'Agricultura, Medi Ambient, Canvi Climàtic i Desenvolupament Rural a Alacant de 8 de juny de 2018.  
De conformitat amb el que estableix l'article 26 de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Autoritzar la modificació no substancial de l'establiment núm. 30 del registre d'establiments d'aqüicultura definit pel quadrilàter de 948.675 m² delimitat per les següents coordenades (dàtum ETRS89):  
  
Latitud Longitud  
38º 4'51,22?- N 0º 35'50,48??W  
38º 4'21,93?- N 0º 35'08,49??W  
38º 4'05,04?- N 0º 35'27,36??W  
38º 4'34,32?- N 0º 36'09,34??W  
38º 4'36,58?- N 0º 35'29,49??W  
38º 4'19,68?- N 0º 35'48,35??W  
  
  
La modificació que s'autoritza consisteix en la instal·lació de 6 noves gàbies de les mateixes característiques que les existents, sense augment de producció, passant de 36 gàbies de producció de 28,6 metres de diàmetre a 42 gàbies de 28,6 metres de diàmetre.  
  
Segon  
Les obres es realitzaran d'acord amb el que estableix el «Projecte tècnic d'instal·lació de 6 gàbies de producció en instal·lacions existents «Gramabasa 2» visat el 04.06.2018 i subscrit per l'enginyer tècnic industrial Elías Barnes Hernández. Qualsevol variació que es produïsca del projecte durant la realització inicial o en un futur haurà d'assabentar la Conselleria competent en matèria d'aqüicultura, a fi d'aconseguir l'autorització corresponent.  
  
Tercer  
La capacitat màxima de producció es manté en 2.730 t de daurada i 1.170 t de llobarro.  
  
Quart  
La iniciació de les obres, i també l'acabament d'aquestes s'ha de comunicar a la Direcció Territorial a Alacant de la Conselleria d'Agricultura, Medi Ambient, Canvi Climàtic i Desenvolupament Rural, i serà necessària per a iniciar l'explotació la inspecció prèvia de les instal·lacions per part dels serveis tècnics.  
  
Cinqué  
Els organismes competents podran inspeccionar la marxa de les obres que s'han de realitzar, i el funcionament de l'establiment, i el titular està obligat a franquejar l'entrada als inspectors i tècnics corresponents.  
  
Sisé  
Les vendes s'hauran de realitzar a través d'un centre de primera venda autoritzat. Durant el transport del producte del lloc d'engreix a l'establiment de primera venda, els productes hauran d'adjuntar d'un document de transport expedit pel productor.  
  
Seté  
Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural o l'extinció de l'autorització d'ocupació del domini públic de làmina d'aigua.  
  
Huité  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del codi d'identificació fiscal.  
  
  
Nové  
L'incompliment de les prescripcions o condicions hi establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de Pesca Marítima i Aqüicultura de la Comunitat Valenciana.  
Contra aquesta resolució, que no posa fi a la via administrativa, es pot interposar un recurs d'alçada davant del secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació d'aquesta resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de juny de 2018.- El director general d'Agricultura, Ramaderia i Pesca: Rogelio Llanes Ribas.